Rykantų lobis
Rykantų lobis – monetų lobis, aptiktas 1957 m. šalia kelio Rykantai–Paneriškės, buvusio Paneriškių dvaro baloje (Trakų rajonas). Lobis rastas moliniame indelyje, jį sudarė denarai (pinigėliai), kaldinti 1413–1430 m. valdant Vytautui. Ant vienos monetos pusės buvo pavaizduotas ietigalis, o ant kitos – vytis. 79 lobio monetos laikomos Trakų istorijos muziejuje. Manoma, kad monetų galėjo būti ir daugiau, tačiau jos buvo išgrobstytos (kaip ir lobio indas).